**தென்னை மரத்து இளநீரு**



Foto: Pixabay

தென்னை மரத்து இளநீரு- நல்ல  
தேன்போல இனிக்கும் சுவைநீரு  
ஏன்றும் எங்கும் கிடைத்திடுமே- தினம்  
ஏற்றுக் குடித்தால் நலம் தருமே!

பானத்தில் இளநீர் அரியவகை –எந்த  
காலமும் நமக்கு நல்ல துணை  
விலையோ ஒன்றும் அதிகமில்லை- இங்கு   
இதுபோல் பானம் வேறு இல்லை!

இயற்கை தந்த இளநீரு- நல்ல   
இன்சுவை தந்திடும் இளநீரு   
உடலின் வெப்பம் தணித்திடுமே- நம்  
உள்ளம் தனிலே நிறைந்திடுமே!

கொத்து கொத்தாய் காய்த்திடுமே- நம்  
அனைவரின் தாகம் தீர்த்திடுமே!   
அனைவரும் நாளும் குடித்திடலாம்- வரும்   
ஆனந்தம் தனிலே திளைத்திடலாம்!